אלדד יניב

אלדד יניב (נולד ב-20 בפברואר 1968, שבט ה'תשכ"ח) הוא עורך דין, פעיל פוליטי ועיתונאי ישראלי. יניב היה ממקורביו של אהוד ברק בתקופת כהונתו כראש ממשלה ובראשית חזרתו לפוליטיקה. עמד בראש מפלגת "ארץ חדשה".

 ביוגרפיה 
יניב נולד בחולון וגדל בראשון לציון, בן לאודט וישי. בשנת 1986 התגייס לצה"ל. את שירותו הצבאי עשה בשבועון "במחנה". לאחר שחרורו למד וסיים לימודי משפטים באוניברסיטת בר-אילן, ובמקביל עבד כעורך בפועל של "במחנה" באמצע שנות התשעים. לאחר מכן היה עיתונאי ב"ידיעות אחרונות" והיה עורך ברשת המקומונים שלה בעיתונים "ידיעות 08 רמלה-לוד", "אמצע נתניה", "אמצע חדרה" ו"על השרון". הוא התמחה אצל עו"ד דב וייסגלס והיה שכיר במשרדו במשך מספר שנים. ב-2001 הקים את משרד עורכי הדין יניב ושות', הממוקם בתל אביב, והוא שותף בכיר בו. משרת במילואים כסנגור צבאי, בדרגת סגן.

יניב היה חבר בצוות שהוביל את הקמפיין של אהוד ברק בבחירות 1999. הוא היה מעורב בפרשת עמותות הקש של אהוד ברק, ומאוחר יותר הכה על חטא והתנצל בפני אמנון ליפקין שחק. לפי יניב, דייוויד זילברג היה אחראי על גיוס חוקרים פרטיים, מציאת חומרים והפללת שרים ובכירים במערכת הפוליטית. אחרי ניצחון ברק בבחירות שימש יניב כראש המטה האישי של ראש הממשלה. בין השנים 2002 ל-2006 היה היועץ המשפטי של מפלגת העבודה. לקראת הבחירות לראשות המפלגה ב-2005, שבהן ניצח עמיר פרץ, יצא יניב נגד הבאת אלפי טופסי התפקדות על ידי אנשי פרץ במה שהוא כינה "מפקד הארגזים".

בשנת 2007 שימש כמנהל הקמפיין של ברק בבחירות הפנימיות לראשות העבודה. לאחר ניצחונו של ברק מונה יניב לראש מטה מפלגת העבודה, אולם חודשים ספורים אחר כך, בדצמבר 2007, העביר אותו ברק מהתפקיד בעקבות מתיחות ביניהם.

יניב היה חבר קבוע בפאנל התוכנית "מועצת החכמים". חבר נשיאות עמותת "עלה - עזר לילד המיוחד". ב-2010 מונה על ידי מבקר המדינה מיכה לינדנשטראוס לוועדת היגוי לבחינת קביעת נורמות ציבוריות בסוגיות יחסי הון-שלטון.

יניב מרבה להתבטא על יחסי הון ושלטון בישראל. בין היתר העיד על עצמו: .

מחודש דצמבר 2013 הוא פרסם באתר "וואלה" מדי שבוע פרקים מספרו האינטרנטי "פניית פרסה" עד צנזור טורו בחודש מרץ 2014 בנושא בנימין בן אליעזר.

החל ממאי 2014 מתפרסם טורו בירחון "ליברל".

יניב מלמד במכללת עמק יזרעאל וב, בעבר לימד ב.

 פעילות פוליטית וחברתית
בשנת 2009 כתב יחד עם המחזאי שמואל הספרי את מסמך "השמאל הלאומי" והיה ממנהיגי התנועה שקידמה אותו. יניב הביע הזדהות עם מחאת האוהלים (2011). בשנת 2012 הקים יניב את מפלגת "ארץ חדשה" ביחד עם הבמאי רני בלייר, ופרש מפעילותו בתנועת השמאל הלאומי. המפלגה התמודדה בבחירות לכנסת התשע עשרה, קיבלה כ-28,000 קולות בבחירות ולא נכנסה לכנסת.

בדצמבר 2014, התמודד בפריימריז של מפלגת העבודה לכנסת העשרים והוצב במקום ה-30 ברשימת המחנה הציוני לכנסת. המפלגה קיבלה 24 מנדטים והוא לא נכנס לכנסת.

בעשור השני של המאה ה-21 פעל אלדד בניסיון להעביר את בנימין נתניהו מתפקידו כראש הממשלה בדרכים תקשורתיות ומשפטיות. לצורך כך הוא העביר ידיעות בעניין נתניהו לכלי התקשורת. הוא עתר לבג"ץ בשנת 2016 נגד היועץ המשפטי לממשלה אביחי מנדלבליט ואחרים בדרישה לפתוח בחקירות נגד נתניהו וכן לפרסם את החשדות והממצאים נגדו. העתירה נדחתה במרץ 2017, תוך שהשופטים רומזים על קשר אפשרי בין פעילותו הפוליטית של יניב ובין העתירה.

ממוזער|350px|אלדד יניב בהפגנה בפתח תקווה נגד היועץ המשפטי לממשלה, אביחי מנדלבליט
במהלך המחאה נגד היועץ המשפטי לממשלה הצטרף יניב להנהגת המפגינים ונשא דברים בחלק מן ההפגנות. במוצאי שבת 19 באוגוסט 2017 נעצר על ידי המשטרה בכניסה לפתח תקווה בדרכו להפגנה, בחשד ששידל להפר את הסדר. בית משפט השלום בפתח תקווה קבע על דרך הפשרה, כי יניב וכן מני נפתלי לא יקראו להגיע להפגנה בלתי חוקית.

במרץ 2018 עזב את מפלגת העבודה ובדצמבר של אותה שנה הודיע כי ירוץ שוב בבחירות לכנסת העשרים ואחת ברשימת מפלגת ארץ חדשה. לאחר הקמת כחול לבן פרש מהמירוץ.

לאחר הבחירות לכנסת העשרים וחמש החל להתבטא בעד קבלת תוצאות הבחירות ונגד מחנה השמאל שלדבריו "מסרב לקבלן". כמו כן טען בתוכנית הפטריוטים כי קציני משטרה תדרכו אותו בתדרוכים שקריים על מנת להפליל את בנימין נתניהו.

בינואר 2026 פורסם שיניב משמש יועץ לדדי שמחי, השוקל לרוץ לכנסת.

עשייה תקשורתית
הוא השתתף באופן קבוע בתוכנית "הפטריוטים" בערוץ עכשיו 14 ובתוכנית "שבע עם איילה חסון" בכאן 11.

במרץ 2023 החל לשדר ולהגיש את "מה קורה פה", פודקאסט פוליטי שמדבר בין השאר על המחאה נגד ממשלת ישראל ה-37 על רקע הרפורמה המשפטית.

ביוני 2023 החל להגיש תוכנית שבועית בימי חמישי ברדיו גלי ישראל עם גלעד כץ.אתכם בפקקים, באתר של רדיו גלי ישראל

באוקטובר 2023 החל להגיש תוכנית אקטואליה יומית ברדיו גלי ישראל ״איתכם בפקקים״.

חיים אישיים
יניב נשוי לעיתונאית ליאור יניב ואב לשלושה. מתגורר בתל אביב.

 קישורים חיצוניים 


 יניב ושות', אתר האינטרנט של משרד עורכי הדין של יניב
 פניית פרסה - הטור השבועי של אלדד יניב, באתר וואלה





















הערות שוליים

קטגוריה:פעילים פוליטיים ישראלים
קטגוריה:סגל במחנה
קטגוריה:יועצים משפטיים ישראלים
קטגוריה:פעילי מפלגת העבודה
קטגוריה:ישראל: ראשי מפלגות
קטגוריה:סגל הקריה האקדמית אונו: משפטים
קטגוריה:ראשון לציון: אישים
קטגוריה:תל אביב-יפו: אישים
קטגוריה:בוגרי הגימנסיה הריאלית
קטגוריה:בוגרי אוניברסיטת בר-אילן: משפטים
קטגוריה:סגל המכללה האקדמית עמק יזרעאל
קטגוריה:סגל המרכז האקדמי פרס
קטגוריה:סגל עכשיו 14
קטגוריה:ישראלים שנולדו ב-1968